burgasdotpro/wikipedia huggingface dataset:
Kvalifikácia na Majstrovstvá Európy v basketbale mužov 1989

Kvalifikácia na Majstrovstvá Európy v basketbale mužov 1989 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 25 európskych družstiev, ktoré súťažili o 8 postupových miest na finálový turnaj. Nováčikom kvalifikácie bolo družstvo Sovietskeho zväzu. Tá prebiehala od 3. septembra 1987 do 1. decembra 1988.
Priamy postup.
Počet družstiev sa oproti predchádzajúcim turnajom ME znížil o 4 družstvá. Priamo nepostúpilo žiadne družstvo, organizátor sa určil až po kvalifikácii.
Bukovské rybníčky

Bukovské rybníčky je prírodná pamiatka ev. č. 715, lokalita Třešť v okrese Jihlava. Lokalitu spravuje AOPK ČR.
Ochrana.
Predmetom ochrany je rašelinisko s významnou kvetenou.
Bánovská pahorkatina

Bánovská pahorkatina je geomorfologická časť Nitrianskej pahorkatiny na západnom Slovensku. Nachádza sa v povodí riečky Bebrava v okrese Bánovce nad Bebravou a vo východnej časti okresu Trenčín. 
Polohopis.
Pahorkatinu obklopujú zo severozápadu, severu a východu Strážovské vrchy (podcelok Trenčianska vrchovina, Zliechovská hornatina a Nitrické vrchy), zo západu Považský Inovec a na juhu pokračuje Nitrianska pahorkatina (Bojnianska pahorkatina a Drieňovské podhorie). Od juhu do centrálnej časti pahorkatiny zasahuje úzky pás Bebravskej nivy.
Geológia.
Geologicky je Bánovská pahorkatina označovaná ako Bánovská kotlina. Je považovaná za jeden zo severných výbežkov Panónskeho panvového systému. Od rišňovskej priehlbiny ju oddeľuje závadsko-bielická elevácia podložia. Podľa geofyzikálneho výskumu a vrtov v jej najhlbšej časti dosahuje výplň miocénnych sedimentov hrúbku 1000 - 2000, lokálne až 2400 m. Vrtný prieskum preukázal veľké rozdiely vo obsahu jej výplne. Najhlbšie vrty boli realizované pri Horňanoch (DB-15, 1138 m), pri Svinnej (DB-12, 1199 m) a pri Bánovciach nad Bebravou (vrt BNB-1, 2025 m). Panva je podobne ako ostatné severné výbežky panónskej panvy typická prítomnosťou sedimentov egenburského až bádenského veku. Zastupujú ich hlavne zlepence, pieskovce a ílovce. Mladšie sedimenty zastupujú napríklad sarmatské vulkanoklastiká pôvodom z pohoria Vtáčnik a pliocénne a kvartérne kontinentálne uloženiny.
Sídla v Bánovskej pahorkatine.
Bánovská pahorkatine patrí medzi stredne husto zaľudnené územia a ležia tu prevažne menšie obce bánovského, partizánskeho a čiastočne aj trenčianského okresu. Najväčším sídlom sú Bánovce nad Bebravou, vytvárajúce hospodárske zázemie územia.
Doprava.
Centrálnou časťou kotliny vedie dôležitá dopravná spojnica Hornej Nitry a Považia, v ktorej trase v súčasnosti vedie medzinárodná cesta E 572, vedúca po ceste I/9 a čiastočne R2. Spája Trenčín a Prievidzu a v okresnom meste na ňu nadväzuje cesta II. triedy 592 na Topoľčany a II/516 na Trenčianske Teplice.
Ázijský pohár vo volejbale žien 2016

Ázijský pohár vo volejbale žien 2016 bol v poradí 5. turnaj ázijského pohára vo volejbale žien, druhé najvyššie ázijské volejbalové podujatie, ktoré organizuje Ázijská volejbalová konfederácia (AVC). Konal sa v meste Vĩnh Phúc, vo Vietname v dňoch od 14.20. septembra 2016, za účasti 8 tímov. Vietnam bol organizátorom ázijského pohára žien prvýkrát, v roku 2012 však hostil mužský turnaj, rovnako v Vĩnh Phúc. Zápasy sa odohrali v aréne "Vinh Yen Gymnasium". Titul obhájila , ktorá vo finálovom stretnutí zvíťazila nad .
Účastníci.
Nasadenie do skupín bolo uskutočnené podľa umiestnenia na Majstrovstvách Ázie 2015.
 Číslo udáva umiestnenie v rebríčku FIVB k augustu 2016.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Augustín Šuška

ThDr. Augustín Šuška (* 19. február 1924, Dolné Rykynčice, dnes Rykynčice, okr. Krupina† 12. november 2006, Žilina) bol rímskokatolícky kňaz a titulárny kanonik Nitrianskej diecézy.
Životopis.
Za kňaza bol vysvätený 6. mája 1950 v Bratislave. Po vysviacke bol ustanovený za kaplána v Pruskom. V rokoch 19501953 absolvoval vojenskú službu. Po návrate bol ustanovený za kaplána v Novákoch, v rokoch 19541956 v Košeci, 19561957 v Považskej Bystrici, 19571960 v Kysuckom Novom Meste. V rokoch 19601971 pôsobil ako správca farnosti Lietava. V roku 1970 získal doktorát teológie na Rímskokatolíckej cyrilometodskej bohosloveckej fakulte v Bratislave. Doktorandské štúdia ukončil prácou "Laický apoštolát v našej dobe." V rokoch 19711990 bol správcom farnosti v Bytči a v rokoch 19902000 v Opatovej nad Váhom.
V rokoch 19761996 pôsobil ako diecézny sudca Nitrianskej diecézy a v rokoch 19961999 bol sudcom Metropolitného cirkevného súdu v Trnave. Svoje pastoračné a vedecké príspevky uverejňoval v časopise Katolícke noviny alebo Duchovný pastier.
V roku 2000 bol nitrianskym kardinálom Jánom Chryzostomom Korcom vymenovaný za titulárneho kanonika Nitrianskej diecézy. Na odpočinku žil ako výpomocný duchovný vo Farnosti Dobrého pastiera v Žiline na Solinkách. Zomrel 12. novembra 2006 vo veku 82 rokov a v 56. roku kňazstvá. Pohrebné obrady viedol nitriansky biskup Viliam Judák 16. novembra 2006. Pochovaný je na Starom cintoríne v Žiline.
Borky

Borky môžu byť:
Ázijský pohár vo volejbale mužov 2016

Ázijský pohár vo volejbale mužov 2016 bol v poradí 5. turnaj ázijského pohára vo volejbale mužov, druhé najvyššie ázijské volejbalové podujatie, ktoré organizuje Ázijská volejbalová konfederácia (AVC). Konal sa v meste Nakhon Pathom, v Thajsku v dňoch od 22.28. septembra 2016, za účasti 8 tímov. Pôvodne sa mal turnaj uskutočniť v indickom meste Rajpur. Thajsko bolo organizátorom ázijského pohára mužov druhýkrát, keď hostilo toto podujatie aj v roku 2008, v Nakhon Ratčasima. Zápasy sa odohrali v aréne "Nakhon Pathom Municipality Gymnasium". Svoj tretí titul získal , ktorý vo finálovom stretnutí zvíťazil nad .
Účastníci.
Nasadenie do skupín bolo uskutočnené na základe umiestnenia na Majstrovstvách Ázie 2015.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Katarína Jobbágyová

Katarína Jobbágyová (* 26. marec 1979, Bratislava) je slovenská reprezentantka v paradrezúre. Zúčastnila sa Letných paralympijských hier 2016 v Riu.
Vzdelanie a práca.
Katarína Jobbágyová absolvovala Právnickú fakultu Univerzity Komenského. Získala titul Mgr. v odbore Medzinárodné vzťahy a diplomacia. Od marca 2016 pracuje ako motivátorka a sociálno – právna poradkyňa.
Športová činnosť.
Na medzinárodných pretekoch v paradrezúre v roku 2014 v Mannheime získala bronzovú medailu vo voľnej zostave na hudbu. Okrem majstrovstiev sveta 2014 a majstrovstiev Európy sa pre nedostatok financií zúčastnila len ďalších dvoch pretekov.
Paraolympijské hry.
Na Letných paraolympijských hrách 2008 v Pekingu (súťažilo sa v Hongkongu) získala 7. miesto v drezúre a 12. miesto vo voľnej jazde na hudbu. Na Letných paraolympijských hrách 2016 v Rio de Janeiro reprezentovala Slovensko v paradrezúre v skupine 1a.
Externé odkazy.
Profil na stránke Slovenského paralympijského výboru
Jezdovické rašeliniště

Jezdovické rašeliniště je prírodná pamiatka ev. č. 832 neďaleko obce Jezdovice v okrese Jihlava v nadmorskej výške 575579 metrov. Oblasť spravuje AOPK ČR.
Ochrana.
Dôvodom ochrany je zachovanie lokality vzácnych bahenných rastlín ako sú: jednokvietok veľkokvetý "(Moneses uniflora)", bazanovec kytkový "(Naumburgia thyrsiflora)", barička močiarna "(Triglochin palustris)", rosička okrúhlolistá "(Drosera rotundifolia)", vemenník dvojlistý "(Platanthera bifolia)", vstavačovec májový "(Dactylorhiza majalis)", vachta trojlistá "(Menyanthes trifoliata)", vŕbovka tmavá "(Epilobium obscurum)", bielokvet močiarny "(Parnassia palustris)", ostrica blšná "(Carex pulicaris)", ostrica oblastá "(Carex diandra)".
Zo vzácnejších živočíchov sa na lokalite nachádza mravec rašelinový "(Formica picea)", hnedáčik čermeľový "(Melitaea diamina)", svrčiak zelenkavý "(Locustella naevia)", trasochvost biely "(Motacilla alba)", penica obyčajná "(Sylvia communis)", vrchárka modrá "(Prunella modularis)" a strnádka obyčajná "(Emberiza citrinella)", pŕhľaviar červenkastý "(Saxicola rubetra)"
Horní Nekolov

Horní Nekolov je prírodná pamiatka ev. č. 833 neďaleko obce Mrákotín v okrese Jihlava v nadmorskej výške 688 - 770 metrov. Oblasť spravuje AOPK ČR.
Ochrana.
Dôvodom ochrany je zachovanie jedného z posledných najvyššie položených bukových porastov so smrekom a vtrúseným javorom v Jihlavských vrchoch.
Medzi najvýznamnejšie rastliny na lokalite patria: smrek obyčajný "(Picea abies)", javor horský "(Acer pseudoplatanus)", buk lesný "(Fagus sylvatica)", ostrica guľkoplodá "(Carex pilulifera)".
Z vtákov sa v porastoch zdržiavajú holub plúžik "(Columba oenas)", kolibkárik čipčavý "(Phylloscopus collybita)", kôrovník dlhoprstý "(Certhia familiaris)" a tesár čierny "(Dryocopus martius)".
Luh u Telče

Luh u Telče je prírodná rezervácia ev. č. 834 neďaleko obce Telč v okrese Jihlava v nadmorskej výške 523 - 554 metrov. Oblasť spravuje AOPK ČR.
Ochrana.
Dôvodom ochrany je zachovanie jedinečnej ukážky lužného lesa v jedľobukovom stupni v drsnejšej polohe Českomoravskej vrchoviny dôležitej aj z hľadiska ornitologického.
Na lokalite môžeme nájsť: bleduľu jarnú "(Leucojum vernum)", dub letný "(Quercus robur)", jaseň štíhly "(Fraxinus excelsior)", nachádzajú sa tam tiež lipa malolistá "(Tilia cordata)", čremcha obyčajná "(Prunus padus)", mrvica lesná "(Brachypodium sylvaticum)" a ostrica lesná "(Carex sylvatica)". 
Z vtákov sú to napríklad:
mlynárka dlhochvostá "(Aegithalos caudatus)", ďateľ malý "(Dendrocopos minor)", muchárik belokrký "(Ficedula albicollis)", slávik obyčajný "(Luscinia megarhynchos)", vlha obyčajná "(Oriolus oriolus)".
Majstrovstvá sveta v hokeji na kolieskových korčuliach žien 2016

Majstrovstvá sveta v hokeji na kolieskových korčuliach žien 2016 boli v poradí 13. majstrovstvá sveta v hokeji na kolieskových korčuliach žien, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v Iquique, v Čile v dňoch od 24. septembra1. októbra 2016, za účasti 13 tímov. Zápasy sa odohrali na umelo vytvorenom ihrisku na pláži "Brava" s tribúnou pre 2 300 divákov. Svoj piaty titul získalo , ktoré vo finálovom stretnutí zvíťazilo nad .
Čile získalo právo organizovať MS 2016 na zasadnutí CIRH 5. augusta 2015. Budú to posledné majstrovstvá sveta v hokeji na kolieskových korčuliach organizované samostatne; od roku 2017 budú súčasťou multišportového podujatia Svetových hier na kolieskových korčuliach.
Beth Behrsová

Beth Behrsová (* 26. december 1985, Lancaster, Pensylvánia, USA) je americká herečka a speváčka. Preslávila ju rola Caroline Channingovej v seriáli stanice CBS, "2 baby na mizine" (2011 – 2017).
Ázijský pohár v basketbale 2004

Ázijský pohár v basketbale 2004 bol prvý turnaj ázijského pohára v basketbale mužov (vtedy nazývaný "Asia Stanković Cup"), ktorý organizuje Ázijská basketbalová federácia (FIBA Asia). Konal sa v Tchaj-peji, na Taiwane v dňoch od 21.27. novembra 2004, za účasti 8 družstiev. Zápasy sa odohrali v aréne TPEC Gymnasium. Zvíťazil , ktorý vo finálovom stretnutí vyhral nad .
Tento turnaj zároveň slúžil ako jedno z kvalifikačných podujatí na Majstrovstvá Ázie 2005, ktoré organizoval Katar. Kvalifikovalo sa na ne iba víťazné družstvo.
Kvalifikácia.
Pozn: Zóny Západnej, Východnej Ázie a zóna Perzského zálivu mali dva miestenky na základe umiestnenia družstiev z jednotlivých zón na Majstrovstvách Ázie 2003. Družstvo Iránu sa odhlásilo z turnaja až po vyžrebovaní skupín.
Miąsowa

Miąsowa je dedina v Poľsku, administratívne spadá pod powiat jędrzejowski, Svätokrížskom vojvodstve a obci Sobków. V roku 2016 tu žilo 659 obyvateľov.
Pierbattista Pizzaballa

Mons. Pierbattista Pizzaballa O.F.M. (* 21. apríl 1965, Cologno al Serio, Taliansko) je taliansky rímskokatolícky kardinál a patriarcha Jeruzalemského latinského patriarchátu.
Životopis.
Základné filozofické a teologické štúdia absolvoval v Ríme na Pápežskej univerzite Antonianum. Neskôr študoval na Hebrejskej univerzite v Jeruzaleme. Stal sa docentom hebrejčiny na Františkánskej fakulte biblických vied a archeológie v Jeruzaleme. 
Vstúpil do rehole k Menším bratom františkánom, kde dňa 7. septembra 1985 zložil prvé sľuby a dňa 14. októbra 1989 zložil doživotné večné sľuby. Diakonskú vysviacku prijal 27. januára 1990 a za kňaza ho vysvätil 15. septembra 1990 kardinál Mons. Giacomo Biffi, arcibiskup Bologne. 
Od 15. mája 2004 do 20. mája 2016 bol kustódom Svätej zeme a strážcom Hory Sion. 
Dňa 24. júna 2016 ho pápež František vymenoval za apoštolského administrátora Jeruzalemského latinského patriarchátu a povýšil ho do hodnosti titulárneho arcibiskupa diecézy Verbe. Úrad prebral 15. júla 2016 a biskupskú vysviacku prijal 10. septembra 2016 v Bergame. Vysvätil ho kardinál Leonardo Sandri, prefekt Kongregácie pre východné cirkvi spolu s Fouadom Boutrosom Twalom, emeritným latinským patriarchom v Jeruzaleme a Francescom Beschi, biskupom v Bergame. Tiež je členom Kongregácie pre východné cirkvi v Ríme. 
Dňa 24. októbra 2020 bol pápežom Františkom vymenovaný za patriarchu Jeruzalemského latinského patriarchátu. 
Kardinál.
Na nedeľnom Anjel Pána 9. júla pápež František oznámil, že Jeho Blaženosť Pizzaballu 30. septembra 2023 vykreuje za kardinála.
Libuše Benešová

Libuše Benešová (* 5. júl 1948, Benešov) je česká politička. V rokoch 1995 až 1997 pôsobila ako námestníčka na ministerstve financií. V rokoch 19962000 bola senátorkou za ODS v obvode č. 41 – Benešov. a medzi rokmi 19982000 po Petrovi Pithartovi druhá predsedníčka Senátu Parlamentu Českej republiky.
V roku 1997 bola na zjazde ODS v Poděbradoch zvolená do kresla podpredsedníčky ODS. Vo voľbách do senátu v roku 2000 v benešovskom obvode ju porazila kandidátka štvorkoalície Helena Rögnerová a na predsednícky post v komore zasadol opäť Pithart. Dva týždne pred senátnym a krajskými voľbami v roku 2004 na seba Benešová upútala pozornosť, keď ako volebná manažérka a vedúca hlavnej straníckej kancelárie podala výpoveď.
K roku 2010 pôsobila na Pražskom hrade na pozícii riaditeľky "Odboru spisové a archivní služby Kanceláře prezidenta republiky". Túto funkciu zastáva aj za prezidenta Miloša Zemana. Je predsedníčkou správnej rady Nadačného fondu Václava Klausa.
Ázijský pohár v basketbale 2008

Ázijský pohár v basketbale 2008 bol v poradí 2. turnaj ázijského pohára v basketbale mužov (vtedy nazývaný "Asia Stanković Cup"), ktorý organizuje Ázijská basketbalová federácia (FIBA Asia). Konal sa v Kuvajt City, v Kuvajte v dňoch od 9.13. októbra 2008, za účasti 5 družstiev. Zápasy sa odohrali v aréne Fajhan Hilal Al-Mutairi Court s kapacitou 5 000 divákov. Na turnaji zvíťazilo , ktoré sa v jedinej hranej skupine umiestnilo pred a domácim .
Tento turnaj zároveň slúžil ako jedno z kvalifikačných podujatí na Majstrovstvá Ázie 2009, ktoré organizovala Čína. Kvalifikovalo sa na ne iba víťazné družstvo.
Kvalifikácia.
Pozn: Zóny Západnej, Východnej Ázie a Strednej Ázie mali dva miestenky na základe umiestnenia družstiev z jednotlivých zón na Majstrovstvách Ázie 2007.
Ministerstvo financií Českej republiky

Ministerstvo financií Českej republiky () je ústredným orgánom štátnej správy pre štátny rozpočet republiky, štátny záverečný účet republiky, štátnu pokladnicu Českej republiky, finančný trh s výnimkou dozoru nad kapitálovým trhom v rozsahu pôsobnosti Komisie pre cenné papiere, dane, poplatky a clo, finančné hospodárenie, finančnú kontrolu, účtovníctvo, audit a daňové poradenstvo, veci devízové ​​vrátane pohľadávok a záväzkov štátu voči zahraničiu, ochranu zahraničných investícií, pre tomboly, lotérie a iné podobné hry, hospodárenie s majetkom štátu, privatizáciu majetku štátu, pre veci poisťovní, penzijných fondov, ceny a pre činnosť zameranú proti legalizácii príjmov z trestnej činnosti, posudzuje dovoz subvencovaných výrobkov a prijíma opatrenia na ochranu proti dovozu takýchto výrobkov.
Ministerstvo financií je zriadené zákonom č. 2/1969 Sb. Súčasným ministrom je od 24. mája 2017 Ivan Pilný.
Zoznam ministrov financií Českej republiky

Zoznam ministrov financií Českej republiky predstavuje chronologický prehľad osôb, členov vlády Českej republiky, pôsobiacich v tomto úrade:
Nikoleta Stehlíková

Nikoleta Stehlíková (* 13. júl 1971, Bratislava) je slovenská baletná tanečnica, od roku 1995 vedúca sólistka Baletu Slovenského národného divadla.
Začiatky.
V štyroch rokoch začala s tancom v ľudovom súbore Vienok. V desiatich rokoch bola prijatá na Tanečné konzervatórium Evy Jaczovej (vtedy Hudobná a tanečná škola). V rámci štúdia v jedenástich účinkovala v SND v roli malej Mášenky z baletu Luskáčik. Neskôr účinkovala v ďalších úlohách. Konzervatórium ukončila v roku 1989 a prijala angažmán v Narodnom divadle Brno. Profesionálny debut v roli dospelej Máši uskutočnila 17. decembra 1989 v Janáčkovom divadle.
V Slovenskom národnom divadle.
Členkou Baletu SND je od roku 1990. Od roku 1992 bola sólistkou a od roku 1995 vedúcou sólistkou. Podľa SND je „"výrazná predstaviteľka interpretačnej školy klasického tanca so širokou paletou postáv"“. V SND stvárnila klasické i neoklasické postavy: Princezná Auróra v "Spiacej krásavici", Odetta/Odille v "Labuťom jazere", Giselle v "Giselle" a iné. Predstavila sa tiež v choreografii Mária Radačovského "Inšpirácia" a "68". V diváckom prieskume uskutočnenom v roku 2015 sa umiestnila na druhom mieste obľúbenosti v kategórii baletných umelkýň.
Azerbajdžanský olympijský výbor

 
Azerbajdžanský olympijský výbor () je občianske združenie, ktoré riadi olympijské hnutie v Azerbajdžane. Medzinárodným olympijským výborom (MOV) bol schválený ako azerbajdžanský člen tejto organizácie a jediný zástupca Azerbajdžanu na olympijských hrách a iných podujatiach MOV. Členmi AOV sú národné výbory pre športy, ktoré sa zúčastňujú olympijských hier ako aj jednotliví športovci. Súčasným prezidentom AOV je İlham Əliyev. Výbor sídli v Baku.
Lukšovská

Lukšovská je prírodná pamiatka ev. č. 835, ktorá sa nachádza severozápadne od obce Řídelov v okrese Jihlava. Správa AOPK ČR.
Ochrana.
Predmetom ochrany sú podmáčané porasty s bohatým podrastom.
Ázijský pohár v basketbale 2010

Ázijský pohár v basketbale 2010 bol v poradí 3. turnaj ázijského pohára v basketbale mužov (vtedy nazývaný "Asia Stanković Cup"), ktorý organizuje Ázijská basketbalová federácia (FIBA Asia). Konal sa v Bejrúte, v Libanone v dňoch od 7.15. augusta 2010, za účasti 10 družstiev. Nováčikmi podujatia boli družstvá Iraku, Iránu a družstvo domáceho Libanonu. Zápasy sa odohrali v aréne "Ghazir Sporting Club Court" s kapacitou 4 500 divákov. Na turnaji zvíťazil domáci , ktorý vo finálovom stretnutí vyhral nad .
Tento turnaj zároveň slúžil ako jedno z kvalifikačných podujatí na Majstrovstvá Ázie 2011, ktoré organizovala Čína (v čase konania ázijského pohára bol pôvodne zvolený za organizátora Libanon). Kvalifikovalo sa na ne iba víťazné družstvo.
Kvalifikácia.
Pozn: Zóny Západnej a Východnej Ázie mali dva, resp. tri miestenky na základe umiestnenia družstiev z jednotlivých zón na Majstrovstvách Ázie 2009. Tretieho východoázijského zástupcu nahradilo Jordánsko.
Drozd červenkavý

Drozd červenkavý (iné názvy: drozd spevavý, drozd červenkastý; lat. "Turdus iliacus") je spevavec a patrí do čeľadi drozdovité. Vyskytuje sa v celej Palearktíde. Podľa Medzinárodnej únie na ochranu prírody a prírodných zdrojov drozd červenkavý patrí medzi takmer ohrozené druhy, celková populácia klesá, odhadovaný pokles celej populácie je 30%, od roku 1980 bol u európskej populácii zaznamenaný mierny pokles. Za posledných 15,6 rokov (tri generácie) poklesli stavy drozda červenkavého o 30%.
Opis.
Drozd červenkavý meria a váži 60 – 75 g.
Hlas.
Ozýva dlhým vábením "cííí", ktoré najčastejšie počuť v noci z oblohy počas migrácie. Spev má dve časti, prvá časť sa skladá z opakovaných a postupne klesajúcich flautovitých tónov ako "tire tere ťöre" a druhá časť sa skladá z tichého švitorenia.
Výskyt a stav na Slovensku.
Drozd červenkavý cez Slovensko migruje v menších či väčších kŕdľoch od marca do apríla a od októbra do novembra. V minulosti niekoľkokrát aj hniezdil, v súčasnosti ho považujeme za pravdepodobného hniezdiča na základe pozorovania párov v mesiacoch apríl až jún. Na Slovensku zahniezdi iba veľmi zriedkavo, z minulosti sú známe nasledujúce prípady: v roku 1927 pri Kežmarku nájdené uhynuté vylietané mláďa, v roku 1950 v Malých Karpatoch pri Sološnici krúžkované mláďatá, v roku 1960 na ostrove na Dunajci nájdené hniezdo s 5 mláďatami, v roku 1985 v Oraviciach kŕmil rodič dve mláďatá a v roku 1989 bol neúspešné hniezdenie pri Gôtovanoch.
Na zimu ostane zriedkavo, bol zaznamenaný iba v 11 % mapovacích kvadrátov.
Odhadovaný počet hniezdiacich párov je 0 – 5, zimujúcich jedincov 0 – 150. Druh je "fluktujúci". Ekosozologický status v roku 1995 "I" – nezaradený. V roku 1998 a 2001 žiadny. V roku 2014 NA - (regionálne) nepríslušný. Drozd červenkastý je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status "SPEC4" – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" – vyhovujúci ochranársky status.
Biotop.
Hniezdiská sú severské lesy s krovinami alebo len porasty krovín vždy v blízkosti vody. V niekoľkých prípadoch zahniezdil aj na Slovensku, v tých prípadoch išlo o ihličnatý les, bukový les a krovité porasty vŕb.
Hniezdenie.
Drozd červenkavý hniezdi jedenkrát ročne. Hniezdo je postavené z listov tráv a vnútro je vymazané hlinou. Umiestňujú ho veľmi nízko nad zemou, najviac do . Znášajú 5 – 6 modrozelených vajec s červenohnedými škvrnami. Po 13-tich dňoch inkubácie, ktorej sa zúčastňujú obaja rodičia, sa vyliahnu mláďatá, ktoré kŕmia na hniezde dva týždne.
Potrava.
Potrava drozd červenkavého je podobne ako u drozda plavého sčasti živočíšna (hmyz a slimáky) a sčasti rastlinná (rôzne bobule a ovocie).
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021). Druh je zaradený do smernici o vtákoch (Príloha II).
Email (farba)

Email (iné názvy: smalt, nesprávne "glazúra") je druh náterovej látky. Možné definície sú: "vrchná náterová látka s vyšším obsahom laku" alebo (podľa STN 91 0000:2009) "náterová látka s nízkym obsahom pigmentov a plnív vytvárajúca na povrchu predmetu nepriehľadný povlak; spravidla sa používa na vrchné nátery".
Email je odolná krycia náterová hmota, ktorá sa používa na ochranu a dekoráciu plôch v interiéri a exteriéri. Na podklad, napríklad kovový alebo z mäkkého dreva, sa obyčajne musí najprv naniesť základná farba. Na takto upravený povrch je ďalej možné nanášať vrchnú vrstvu emailu. Hlavnými zložkami sú pigmenty (farbivo), plnivá a spojivá. Ako spojivo sa v minulosti používal olej, dnes sa však vzhľadom na dlhší čas schnutia olejových emailov väčšinou používajú prevažne syntetické emaily, napríklad na báze alkydovej živice. Na riedenie a čistenie náradia od emailu sa používa riedidlo S 6006. Po niekoľkohodinovom vytvrdnutí na vzduchu sa povlak vyznačuje hladkým, jednoliatym povrchom s rôznou mierou lesku.
Email sa používa tam, kde je potrebné chrániť natretý predmet pred vonkajšími vplyvmi a kde sa povrch zakrytý bežným náterom nepovažuje za vizuálne estetický. Náter okien a dverí budov bielym emailom je jedným z jeho najčastejších použití.
Drozd spevavý

Drozd spevavý (v dávnej slovenčine "prospevní drozd" ; lat. "Turdus musicus") môže byť zastarané označenie druhu:
Majstrovstvá Európy v bejzbale 1971

Majstrovstvá Európy v bejzbale 1971 bol v poradí 12. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v mestách Bologna a Parma, v Taliansku v dňoch od 5.12. septembra 1971, za účasti dovtedy rekordných 9 tímov. Nováčikom turnaja bolo družstvo San Marína; pôvodne sa malo zúčastniť aj družstvo . Taliansko bolo organizátorom európskeho šampionátu tretíkrát, predtým hostilo toto podujatie v rokoch 1956 a 1964. Titul obhájilo , ktoré vo finálovej sérii, hranej na 2 víťazné zápasy, zvíťazilo nad domácim .
Majstrovstvá Európy v bejzbale 1973

Majstrovstvá Európy v bejzbale 1973 bol v poradí 13. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Haarleme, v Holandsku v dňoch od 30. júna8. júla 1973, za účasti 6 tímov. Holandsko bolo organizátorom európskeho šampionátu tretíkrát, predtým hostilo toto podujatie v rokoch 1958 a 1962. Tretí titul v rade a desiaty celkovo získalo domáce , ktoré sa vo finálovej skupine umiestnilo pred a .
Míchova skála

Míchova skála je prírodná pamiatka ev. č. 837, ktorá sa nachádza v Jihlavských vrchoch severovýchodne od vrcholu Javořice, neďaleko nad Velkým Pařezitým rybníkom, v katastrálnom území obce Řásná v okrese Jihlava. Správa AOPK ČR.
Ochrana.
Predmetom ochrany je izolované žulové skalisko.
História.
Lokalita bola využívaná horolezcami ako cvičná skala. No vzhľadom na veľkú návštevnosť a poškodzovanie okolia skál bola na žiadosť vlastníka pozemku v roku 1997 zrušená výnimka povoľujúca horolezeckú činnosť na území PP.
Geológia.
Ide o osamotený skalný útvar na južnom svahu kóty západne od Velkého pařezitého rybníka, s výmerou 0,2 ha. Je jedným z najlepšie zachovaných prejavov tropického zvetrávania v treťohorách a nasledujúceho obnaženia a intenzívneho mrazového zvetrávania granitu v periglaciálnych podmienkach pleistocénu vo vrcholových partiách Jihlavských vrchov.
Na videnie je tu komplex dvoch skalísk s charakterom skalných veží a mrazových zrubov. Skaliská dosahujú až 13 m. Na povrchu skál sa nachádzajú početné voštiny a skalné výklenky. Informačná tabuľa opisuje vzhľad vrcholových žulových lavíc so zvyškami skalných mís a odtokových žliabkov a tiež malú puklinovou jaskynku, ktorá sa nachádza v juhozápadnej časti územia. Dočítate sa tu tiež, že na konvexných svahoch sú vyvinuté kamenné moria a hranáčové haldy.
Flóra.
V skalných štrbinách môžete naraziť na ojedinele sa vyskytujúce brezu previsnutú ("Betula pendula") a jarabinu vtáčiu ("Sorbus aucuparia"). Tieto dreviny sprevádza kyprina úzkolistá ("Epilobium angustifolium") a tiež machorasty a lišajníky.
Čertův hrádek

Čertův hrádek môže byť:
Čertův hrádek (prírodná pamiatka)

Čertův hrádek je prírodná pamiatka ev. č. 826, ktorá sa nachádza severne od obce Rohozná pri Jihlave v okrese Jihlava. Správa AOPK ČR.
Ochrana.
Predmetom ochrany je jedľobukový les na skalnatom podklade.
JOJ Family

JOJ Family je v poradí druhá stanica po filmovom programe JOJ Cinema, ktorá oficiálne pôsobí na českom trhu. Program je určený pre divákov v Česku. Program je zameraný na vlastné relácie TV JOJ, ktoré majú vysielacie práva v Česku, ako napr. seriál Zoo, Súdna sieň a najnovšie show Česko Slovensko má talent.
Šírenie.
Program je šírený vo formáte MPEG-4/HD cez satelit Astra 3B v Skylinku a pozemným digitálnym vysielaním.
Program.
Už v názve stanice JOJ Family je zakódované jej zacielenie na rodinného diváka, pre ktorého televízia vysiela predovšetkým spoločné česko-slovenské formáty s tradíciou, akou je napríklad česko-slovenská verzia najúspešnejšej talentovej šou na svete – Česko Slovensko má talent.
Bieloruské vzdušné sily

Bieloruské vzdušné sily (oficiálne: Vzdušné sily a vojsko protivzdušnej obrany Bieloruskej republiky; ) sú leteckou zložkou bieloruských ozbrojených síl. Vznikli v roku 1992 z 26. leteckej armády sovietskych vzdušných síl, ktorá bola dislokovaná na území vtedajšej Bieloruskej SSR.
Vzdušné sily a protivzdušná obrana sú organizované do šiestich hlavných leteckých plukov (dvoch prepadových, troch útočných a prieskumných plukov) a pozostávajú z viac než 18 170 členov personálu napriek tomu, že počet je neustále znižovaný. Do augusta 2010 mali k dispozícii 6 hlavných leteckých základní: Mačuliščy (50. zmiešaná letecká základňa), Lida (206. útočná letecká základňa, 116. gardová útočná letecká základňa), Baranavičy (61. stíhacia letecká základňa, 61. útočná letecká základňa) a Pružany (181. bojová vrtuľníková základňa). Bieloruské vzdušné sily udržiavajú úzke väzby s ruskými vzdušnými silami.
Čertův hrádek (hrad v okrese Blansko)

Čertův hrádek alebo Olomučany je zrúcanina hradu ležiaceho nad údolím s riekou Svitavou pri Blansku v katastri obce Olomučany. Jeho historické meno je Olomučany.
História.
Hrad Olomučany bol vybudovaný v 2. polovici 13. storočia, čo dokladajú nálezy stredovekej keramiky. Jeho prví majitelia nie sú známi. Majetok začiatkom 14. storočia pravdepodobne získal Jindřich z Lipé, ktorý s kráľom Jánom Luxemburským vymenil Žitavsko za statky na Morave. V roku 1346 totiž pri delení jeho majetku dostali Olomučany jeho synovia Jindřich, Pertold a Čeněk z Lipé. Potom bol hrad v držaní Viléma z Opatovíc, ktorý ho vlastnil pravdepodobne v rokoch 1374-1391. Od roku 1406 do roku 1437 sa v listinách objavuje ako majiteľ Ján Bidlo, ktorý mal svoje sídlo v Otradiciach.
Názov tohto hradu bol podľa staršej literatúry odvodený buď od Hynka Suchého Čerta alebo od Jakuba Čerta z Bořitova, čo je však iba len historicky nedoložiteľná povesť. Skutočné meno hradu je Olomučany a svoj súčasný názov "Čertův hrádek" získal až na podklade ľudovej tvorivosti. Možno predpokladať, že hrad zanikol za husitských vojen alebo krátko predtým.
Povesť.
Podľa ľudových rozprávaní bol hrad vybudovaný v nezvyčajne krátkom čase neznámym rytierom. Hovorilo sa o tom, že je to dielo samotného diabla, ktorý v okolitých dedinách unášal ženy a väznil ich na hrade.
Za sklom (seriál)

Za sklom je slovenský krimi seriál, ktorý sa začal vysielať 28. septembra 2016 na JOJ. Seriál, ktorý je inšpirovaný skutočnými udalosťami, rozpráva príbeh dvoch elitných policajtov, ktorí sa nakoniec ocitnú na opačnej strane zákona.
13. januára 2017 televízia JOJ potvrdila druhú sériu, ktorá mala premiéru 8. novembra 2017. 17. júla 2018 bolo oznámené, seriál získal tretiu a finálnú sériu, ktorá bola inšpirovaná vraždou novinára Jána Kuciaka a jeho snúbenice Martiny Kušnírovej. Séria mala premiéru 1. októbra 2019. Posledná časť bola odvysielaná 12. novembra 2019.
Obsadenie.
Podobnosť postáv s reálnymi osobami.
Oficiálne je podobnosť postáv s reálnymi osobami čisto náhodná, ale diváci postrehli, že niektoré postavy prevažne politikov sú veľmi povedomé:
Produkcia.
Seriál pre JOJ nakrúcala spoločnosť DNA Production, ktorá pre televíziu v minulosti vyrobila seriály "Dr. Ludsky" a "Dr. Dokonalý". Vzhľadom k množstvu akčných a kaskadérskych scén absolvovali herci špeciálne tréningy. Jedným z režisérov je aj Róbert Šveda. Seriál je doteraz časovo najnáročnejším seriálom JOJ, aj kvôli nakrúcaniu na filmové kamery. Veľa scén bolo taktiež nakrúcaných pomocou dronov. Scény ako výbuchy, naháňačky a prestrelky sú riešené pomocou špeciálnych efektov. Podľa slov generálneho riaditeľa televízie Marcela Gregu je seriál "zatiaľ najkvalitnejšou kriminálkou na Slovensku". Druhá séria sa nakrúcala v lete 2017. Tretia séria sa nakrúcala v lete 2019.
Titulná pieseň.
Titulná pieseň má rovnaký názov ako samotný seriál. Skladba "Za sklom" sa nachádza na treťom ("Banská Bystrica") a štvrtom albume ("Kam ideme") bratislavskej skupiny Korben Dallas.
Sankcia.
23. marca 2017 uložila Rada pre vysielanie a retransmisiu televízii JOJ pokutu 5000€ za prvú časť seriálu, ktorá mala byť "vzhľadom na obsah vulgárneho a obscénneho vyjadrovania a zobrazenia erotických pomôcok označená ako nevhodná pre maloletých divákov do 18 rokov", čo by znamenalo posunutie vysielania až po 22:00.
Vysielanie.
Po prvej odvysielanej časti druhej série, televízia seriál stiahla z vysielania. Odôvodnila to nízkou sledovanosťou z dôvodu neatraktívneho vysielacieho času. Objavili sa podozrenia, či za stiahnutím seriálu z obrazoviek nie sú externé politické tlaky, keďže seriál poukazuje na politické kauzy, daňové podvody, korupciu, prepojenie politikov a mafie, či zasahovanie ministra vnútra a prezidenta do vyšetrovania. Televízia JOJ akékoľvek externé ovplyvňovanie vysielania odmietla. Druhá séria sa vrátila do vysielania 2. mája 2018.
Majstrovstvá Európy v bejzbale 1975

Majstrovstvá Európy v bejzbale 1975 bol v poradí 14. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Barcelone, v Španielsku v dňoch od 25. júla3. augusta 1975, za účasti 6 tímov. Španielsko bolo organizátorom európskeho šampionátu štvrtýkrát, predtým hostilo toto podujatie v rokoch 1955, 1960 a 1965, z toho dvakrát práve v Barcelone. Svoj druhý titul, 21 rokov od prvého, získalo , ktoré vo finálovej sérii, hranej na 5 zápasov, zvíťazilo nad predchádzajúcim trojnásobným víťazom z .
Kvalifikácia.
Pozn: Odstúpené družstvo Belgicka nahradilo NSR.
Po odhlásení sa Belgicka sa konala dodatočná kvalifikácia:
Čertův hrádek (hrad v okrese Prostějov)

Čertův hrádek je zrúcanina hradu pri osade Okluky v okrese Prostějov.
Lokalita sa nachádza zhruba v polovici vzdialenosti medzi obcami Malé Hradisko a Stínava nad odbočkou do Oklúk, na ťažko prístupnom skalisku, obtekanom riečkou Oklukou (Hloučelou), nad sútokom s pravým prítokom bezmenného potoka tečúceho od Malého Hradiska.
História.
Hrádek stojí na rozmedzí troch historických panstiev, ktoré patrili k hradom Boskovice, Vícov a Plumlov. Hrádok sa spomína ako pomiestne meno "Čertů" v roku 1512, kedy sa uvádza na listine Ladislava z Boskovíc, ktorý predával niekoľko okolitých dedín Viliamovi z Pernštejna.
Hrádok mal zrejme strážnu funkciu, jeho existencia však tiež mohla mať súvislosť s ťažbou železnej rudy v blízkom okolí. Ako pravdepodobný sa javí názor, že hrádok bol zničený za markgrófskych vojen, a to v roku 1389, kedy markgróf Jošt Luxemburský tiahol proti hradom svojich protivníkov - Boskoviciam a Vícovu, ktoré dobyl.
Turistika.
Priamo k pozostatkom hradu nevedie značená trasa. Okolo miesta sa však stáča červená turistická trasa zo smeru Prostějov - Plumlov - Stínava, ktorá ďalej pokračuje do Malého Hradiska a okolo Lipovej cez Stražisko a Přemyslovice až po Náměšť na Hané.
Zhruba pol kilometra severne od hrádku prechádza lesom modrá turistická trasa Malé Hradisko - Okluky - Pohodlí - Stražisko - Štarnov - Nová Dědina - Budětsko - Hvozd - Vojtěchov.
Havária vrtuľníka pri Strelníkoch

Havária vrtuľníka pri Strelníkoch sa stala 7. septembra 2016 v lokalite Bukovina v katastri obce Strelníky, približne 20 km východne od Banskej Bystrice.. Pri havárii záchranárskeho vrtuľníka AIR - TRANSPORT EUROPE (ATE) zahynuli traja členovia posádky a jeden pacient.
Nehoda.
Pri Strelníkoch hasiči pomáhali 38 ročnému mužovi, ktorý mal zranenú nohu. Podľa TASR pomáhala Horská služba. Na miesto sa dostali, ale pre zlú dostupnosť terénu museli požiadať o pomoc vrtuľník. Záchranári pacienta ošetrili a naložili, no do minúty po vzlietnutí vrtuľníka ostalo ticho.
Pilot vrtuľníka bol skúsený, bývalý vojenský pilot. Nalietaných mal viac ako 4 640 letových hodín a patril tak medzi najskúsenejších vo firme. Typ Bell 429 však spoločnosť ATE zaviedla do prevádzky len krátko pred nehodou a pilot mal na tomto type nalietaných 17 hodín 48 minút, z toho 1 hodinu 53 minút v noci.
V piatok 9. septembra vyšetrovatelia našli letový zapisovač vrtuľníka. Pamäťové moduly zapisovača sa však počas vyšetrovania ukázali byť poškodené intenzívnym sálavým teplom počas požiaru po náraze, v dôsledku čoho nebola obnova dát možná.
Reakcia.
Vrtuľník leteckej pátracej a záchranárskej služby Vrtuľníkové krídlo generálplukovníka Jána Ambruša Prešov bol aktivovaný do lokality pri Banskej Bystrici kde sa zúčastnil pátrania po nezvestnom záchranárskom vrtuľníku. Posádka po vyše hodine pátrania určila miesto nehody, upovedomila vrtuľník Letky Ministerstva vnútra a Hasičský a záchranný zbor. Po doplnení paliva na základni Sliač sa vrátila na domovskú základňu.
Na mieste nehody pracovalo vyše sto príslušníkov polície, hasičov, členov Horskej záchrannej služby. Terén najprv prehľadávali pomocou termovízie zo vzduchu, potom aj pešo a pomocou psov. Nehodu skúmali pracovníci Leteckého úradu SR. Na miesto prišiel aj minister vnútra Robert Kaliňák a minister zdravotníctva Tomáš Drucker.
Vyšetrovanie a príčiny.
Vyšetrovanie nehôd spadá pod kompetenciu Leteckého a námorného vyšetrovacieho útvaru MDV SR. Ten vydal 18. augusta 2017 záverečnú správu, v ktorej uvádza tieto hlavné príčiny:
Obete.
Pri nehode zahynuli traja členovia posádky:
Reakcie.
Prezident Andrej Kiska na svojej facebookovej stránke zverejnil toto vyhlásenie: „"traja záchranári a pacient zomreli. Vrtuľník sa zrútil neďaleko Banskej Bystrice. Ďalšie obrovské nešťastie. Záchranári nasadzujú každý deň svoj život, aby pomohli iným. Každé ráno idú do práce s tým, že nevedia, čo ich čaká, kam poletia, komu budú pomáhať. A každé ráno sa s pusou a prianím krásneho dňa lúčia so svojimi najbližšími, manželmi, manželkami, deťmi. Včera večer ani dnes ráno sa svojimi najbližšími už nestretli. Ostali oči plné sĺz, v nás všetkých je pocit obrovského smútku. Včera zahynul aj pilot Janko Rušin, moja blízka rodina. Večne usmiaty chalan. Jeho rodine, ako aj pozostalým všetkých obetí nešťastia chcem vysloviť úprimnú sústrasť."“ Poslanci Národnej rady si obete uctili minútou ticha.
Majstrovstvá Európy v bejzbale 1977

Majstrovstvá Európy v bejzbale 1977 bol v poradí 15. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Haarleme, v Holandsku v dňoch od 23.31. júla 1977, za účasti 5 tímov. Pôvodne sa malo na turnaji predstaviť aj družstvo NSR. Holandsko bolo organizátorom európskeho šampionátu štvrtýkrát, predtým hostilo toto podujatie v rokoch 1958, 1962 a 1973. Titul obhájilo , ktoré vo finálovej sérii, hranej na 3 víťazné zápasy, zvíťazilo nad . Bronzové Belgicko získalo medailu po 21 rokoch.
Tieto majstrovstvá zároveň slúžili ako kvalifikácia európskych družstiev na Majstrovstvá sveta 1978, ktoré sa uskutočnili v Taliansku. Kvalifikovali sa na ne 3 najlepšie družstvá.
Mostná ulica (Nitra)

Mostná ulica je ulica v Nitre nachádzajúca sa v Starom meste. Je dvojprúdová s mimoúrovňovými chodníkmi pre peších na oboch stranách v celej dĺžke. Začína v križovatke ulíc Farská a Ďurková a končí v kruhovom objazde s ulicami Napervillská a Nábrežie mládeže. Ústia do nej ulice Kmeťkova, Podzámska, Wilsonovo nábrežie a Parkové nábrežie a taktiež Svätoplukovo námestie.
Doprava.
Ulica patrí medzi najvyťaženejšie v rámci mesta, a to najmä preto, že spája mestské časti Párovce a Zobor a je jednou z najvýznamnejších spojníc juhozápadnej a severovýchodnej časti mesta. Nachádza sa na nej jeden kruhový objazd s ulicami Wilsonovo nábrežie a Parkové nábrežie a jedna svetelná križovatka s ulicami Farská a Ďurková. Nachádza sa na nej taktiež Zoborský most prekonávajúci rieku Nitra.
Po ulici premávajú linky mestskej hromadnej dopravy č. 1, 6, 7, 9, 10, 17, 26, 27 a 30 a nachádzajú sa tu zastávky "Predmostie" a "Divadlo Andreja Bagara". Je tu niekoľko stanovíšť taxislužieb.
Parkovanie na ulici je povolené pozdĺžne na vyhradených platených parkovacích miestach. Celá ulica je zaradená v 1. okruhu.
Výstavba.
Na ulici sa nachádzajú viaceré historické budovy. Najvýraznejším stavebným zásahom počas socialistickej éry bolo vybudovanie 4 a 5 poschodovej bytovej zástavby v blízkosti Podzámskej ulici. V posledných rokoch pribúda kontroverzná moderná zástavba v okolí Svätoplukovho námestia.
Najvýraznejšou stavbou je budova Divadla Andreja Bagara z roku 1992. Nachádza sa tu taktiež známy "Cheese house" nominovaný na cenu za architektúru CE∙ZA∙AR. V tesnej blízkosti Mostnej ulice sa nachádza aj rozostavaná stavba obchodného centra City Park.
Nočný život.
Ulica je známa svojim čulým nočným životom. Na jednom mieste sa tu nachádza vyše 30 diskoték, krčiem, kaviarní, klubov, herní, fastfoodov či pubov, čo spôsobuje každodenné porušovanie verejného poriadku a často aj výtržnosti, ktoré už v minulosti ústili do niekoľkých úmrtí. V januári 2014 zomrel 22-ročný muž po bitke pred jedným z podnikov, v máji 2009 bol zas zabitý muž tureckého pôvodu taktiež pred jedným z podnikov. Na križovatke s Farskou ulicou došlo v rokoch 2012 a 2013 k niekoľkým incidentom medzi extrémistami združujúcimi sa v podniku Walhala a zákazníkmi a majiteľom podniku Mariachi, kde sa oba podniky nachádzali. Toto vyústilo k bitke v októbri 2013, ktorá zarezonovala vo viacerých slovenských aj zahraničných médiach. Počas tzv. "silných dní" (utorok, streda, piatok a sobota) je tu po incidente z roku 2014 zabezpečený počas celej noci aj non-stop monitoring hliadkami policajného zboru a mestskej polície.
Majstrovstvá Európy v bejzbale 1979

Majstrovstvá Európy v bejzbale 1979 bol v poradí 16. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v mestách Terst a Ronchi dei Legioniari, v Taliansku v dňoch od 11.19. augusta 1979, za účasti iba 4 tímov. Taliansko bolo organizátorom európskeho šampionátu štvrtýkrát, predtým hostilo toto podujatie v rokoch 1956, 1964 a 1971. Hlavným dejiskom turnaja bol novovybudovaný terstský bejzbalový štadión "Stadio di Prosecco" pre 6 000 divákov, ktorý bol postavený špeciálne pre tieto majstrovstvá. Tretí titul v rade a štvrtý celkovo získalo domáce , ktoré vo finálovej sérii, hranej na 4 zápasy, zvíťazilo nad . 
Tieto majstrovstvá zároveň slúžili ako kvalifikácia európskych družstiev na Majstrovstvá sveta 1980, ktoré organizovalo Japonsko. Kvalifikovali sa na ne 2 najlepšie družstvá.
Majstrovstvá Európy v bejzbale 1981

Majstrovstvá Európy v bejzbale 1981 bol v poradí 17. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Haarleme, v Holandsku v dňoch od 11.19. júla 1981, za účasti iba 4 tímov. Holandsko bolo organizátorom európskeho šampionátu piatykrát, predtým hostilo toto podujatie v rokoch 1958, 1962, 1973 a 1977. Svoj jedenásty titul získalo domáce , ktoré vo finálovej sérii, hranej na 3 zápasy, zvíťazilo nad prechádzajúcim trojnásobným víťazom z . Bronzové Švédsko získalo svoju prvú medailu.
Tieto majstrovstvá zároveň slúžili ako kvalifikácia európskych družstiev na Majstrovstvá sveta 1982, ktoré organizovala Kórejská republika. Kvalifikovali sa na ne 2 najlepšie družstvá.
Ještěnice

Ještěnice je prírodná pamiatka ev. č. 838 neďaleko obce Horní Dubenky v okrese Jihlava v nadmorskej výške 697704 metrov. Oblasť spravuje AOPK ČR.
Ochrana.
Dôvodom ochrany je zachovanie vzácnych a chránených rastlinných a živočíšnych spoločenstiev.
PP Ještěnice tvorí enkláva prameniskovej lúky na okraji lesa asi 1,5 km východne od obce Horní Dubenky a leží na severozápadnom svahu Skelného vrchu. Neďaleko sa nachádza hlavné európske rozvodie. Jedná sa o zvyšok prameniskového svahového rašeliniska, ktoré je fytogeograficky významnou lokalitou brusnice barinnej ("Vaccinium uliginosum") v Jihlavských vrchoch.
Územie je už dlhší čas nevyužívané a lúka je ponechaná ladom. V roku 1997 boli zahájené ochranárske zásahy v podobe kosenia a odstraňovania náletových drevín s cieľom zachovania svetlomilných spoločenstiev rašelinových lúk.
Prírodné pomery.
Geológia.
Moldanubický plutón - dvojsľudový granit, stredne až nadrobno zrnitý adamelit, miestami drobno porfyrický, mrákotínského typu tvoria horninové podložie tejto lokality. Pramennú časť Švábovského potoka prekrývajú prevažne hlinitopiesčité deluviálne sedimenty. Hydrologické pomery dali vzniknúť prevažne pseudoglejom typickým a organozemniam a v okolí prameňa sa nachádzajú aj organozemné a typické gleje.
Flóra.
Centrálnu a severozápadnú časť zaberajú ostricovo-rašeliníkové spoločenstvá zväzu Sphagno recurvi-Caricion canescentis s nasledujúcim charakteristickým druhovým zložením, ktoré udáva kniha uvedená v referenciách. Sú to najmä ostrica sivastá ("Carex canescens"), nátržnica močiarna ("Comarum palustre"), vŕbovka močiarna ("Epilobium palustre"), kľukva močiarna ("Oxycoccus palustris"), fialka močiarna ("Viola pallustris"), popolavec kučeravý ("Tephroseris crispa"), páperník úzkolistý ("Eriophorum angustifolium"), valeriána dvojdomá ("Valeriana dioica"). Z ohrozených druhov tu môžete uvidieť vstavačovec májový ("Dactylorhiza majalis") a rosičku okrúhlolistú ("Drosera rotundifolia"). Vyššie uvedené spoločenstvá prechádzajú pri okrajoch lokality k ostricovým porastom zväzu Caricion fuscae, a na suchších miestach ku krátkostebelným spoločenstvám zväzu Violion caninae. PP je tiež zaujímavá plošne neveľkými formáciami ploníkových bultov (pozri fotografie) s kríčkami brusnicovitých. Ploníkové bulty sa nachádzajú pri okrajoch lúčnej enklávy a pripomínajú spoločenstvá vrchovísk triedy Oxycocco-Sphagnetea. Veľmi významný je aj ojedinelý výskyt brusnice barinnej ("Vaccinium uliginosum").
Fauna.
V PP sa vyskytuje jašterica živorodá ("Zootoca vivipara") a vretenica severná ("Vipera berus"). Na lokalite hniezdi ľabtuška lúčna ("Anthis pratensis"), pŕhľaviar červenkastý ("Saxicola rubetra") a strakoš veľký ("Lanius excubitor"). V minulosti vyhľadával túto lokalitu ako tokanisko tetrov hoľniak ("Tetrao tetrix").
Majstrovstvá Európy v bejzbale 1983

Majstrovstvá Európy v bejzbale 1983 bol v poradí 18. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa vo Florencii, v Taliansku v dňoch od 28. júla7. augusta 1983, za účasti 6 tímov. Taliansko bolo organizátorom európskeho šampionátu piatykrát, predtým hostilo toto podujatie v rokoch 1956, 1964, 1971 a 1979. Svoj piaty titul získalo domáce , ktoré vo finálovej sérii, hranej na 3 víťazné zápasy, zvíťazilo nad . 
Tieto majstrovstvá zároveň slúžili ako kvalifikácia európskych družstiev na Majstrovstvá sveta 1984, ktoré organizovala Kuba. Kvalifikovali sa na ne 2 najlepšie družstvá. Zároveň sa víťazné družstvo kvalifikovalo na demonštračný turnaj Letných olympijských hier 1984 v Los Angeles.
Majstrovstvá Európy v bejzbale 1985

Majstrovstvá Európy v bejzbale 1985 bol v poradí 19. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v mestách Haarlem a Eindhoven, v Holandsku v dňoch od 6.14. júla 1985, za účasti 6 tímov. Holandsko bolo organizátorom európskeho šampionátu šiestykrát, predtým hostilo toto podujatie v rokoch 1958, 1962, 1973, 1977 a 1981. Svoj dvanásty titul získalo domáce , ktoré vo finálovej sérii, hranej na 4 zápasy, zvíťazilo nad .
Tieto majstrovstvá zároveň slúžili ako kvalifikácia európskych družstiev na Majstrovstvá sveta 1986, ktoré organizovalo tiež Holandsko. Kvalifikovali sa na ne 2 najlepšie družstvá.
Svetový pohár v ľadovom hokeji 2016

Svetový pohár v ľadovom hokeji 2016 bol tretím ročníkom svetového pohára v hokeji. Trval od 17. septembra do 1. októbra 2016. Zúčastnilo sa 8 mužstiev rozdelených do dvoch skupín. Hralo sa podľa pravidiel NHL. Víťazom Svetového pohára sa stala Kanada po výsledkoch 3:1 a 2:1 nad Výberom Európy. Kanada vyhrala všetkých 6 zápasov počas celej súťaže.
Rozhodcovia.
NHL nominovala na Svetový pohár 7 hlavných a 7 čiarových rozhodcov.
Majstrovstvá Európy v bejzbale 1960

Majstrovstvá Európy v bejzbale 1960 bol v poradí 6. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Barcelone, v Španielsku v dňoch od 22.25. septembra 1960, za účasti 4 tímov. Španielsko bolo organizátorom európskeho šampionátu druhýkrát, predtým hostilo toto podujatie v roku 1955, rovnako v Barcelone. Štvrtý titul v rade získalo , ktoré sa v jedinej hranej skupine umiestnilo pred a domácim .
Ženská dvojhra na BNP Paribas Open 2016

Do súťaže ženskej dvojhry na tenisovom turnaji BNP Paribas Open 2016 nastúpilo deväťdesiatšesť hráčok. Z kvalifikácie postúpilo trinásť tenistiek. Obhajkyňou titulu bola rumunská svetová päťka Simona Halepová, ktorá vo štvrťfinále nestačila na Serenu Williamsovú. Prvýkrát po dlhoročnom bojkote turnaja, začatom v sezóne 2001, štartovala bývalá svetová jednotka Venus Williamsová. Na kalifornskú udalosť sa tak vrátila rok po mladšej sestre Serene Williamsovej, ktorá absentovala z rovnakého dôvodu.
Víťazkou dvojhry sa stala trinásta nasadená Bieloruska Viktorija Azarenková, ktorá vo finále zdolala americkú svetovú jednotku Serenu Williamsovú po dvojsetovom priebehu 6–4 a 6–4. V prebiehajúcej sezóne si pripísala druhé turnajové víťazstvo, ktoré predstavovalo devätnásty singlový titul na okruhu WTA Tour.
Do rebríčka WTA si Azarenková pripísala 1000 bodov a dostala prémiu 1 028 300 dolárov. Znížila tiež výrazne pasívnu bilanciu vzájomných zápasov na 4–17. V stretnutí dokázala zachrániť jedenásť z dvanástich brejkových príležitostí Williamsovej. Na Indian Wells Masters vyhrala, po ročníku 2012, druhý titul. V sezóne 2016 držala pomer zápasu 16–1. Prvýkrát od augusta 2014 sa vrátila do elitnej svetovej desiatky, keď sa v následnom vydaní rebríčka WTA posunula z 15. na 8. priečku.